
NACRT ZAKONODAVNE REZOLUCIJE EUROPSKOG PARLAMENTA
o Prijedlogu odluke Vijeća o sklapanju Sporazuma između Europske unije, s jedne strane, i Republike Armenije, s druge strane, o suradnji između Agencije Europske unije za suradnju u kaznenom pravosuđu (Eurojust) i tijela Republike Armenije nadležnih za pravosudnu suradnju u kaznenim stvarima
(COM(2023)0705 – C9‑xxxx/2023 – 2023/0400(NLE))
(Suglasnost)
Europski parlament,
–	uzimajući u obzir Prijedlog odluke Vijeća (COM(2023)0705),
–	uzimajući u obzir nacrt Sporazuma između Europske unije, s jedne strane, i Republike Armenije, s druge strane, o suradnji između Agencije Europske unije za suradnju u kaznenom pravosuđu (Eurojust) i tijela Republike Armenije nadležnih za pravosudnu suradnju u kaznenim stvarima (xxxx/2023),
–	uzimajući u obzir zahtjev Vijeća za davanje suglasnosti u skladu s člankom 16. stavkom 2., člankom 85. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7. Ugovora o funkcioniranju Europske unije (C9‑xxxx/2023),
–	uzimajući u obzir članak 105. stavke 1. i 4. te članak 114. stavak 7. Poslovnika,
–	uzimajući u obzir preporuku Odbora za građanske slobode, pravosuđe i unutarnje poslove (A9‑0000/2024),
1.	daje suglasnost za sklapanje sporazuma;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Republike Armenije.


[bookmark: _Toc158042979][bookmark: _Toc158977234]OBRAZLOŽENJE
Ovaj Sporazum između Europske unije i Republike Armenije prvi je mneđunarodni sporazum o suradnji između Agencije Europske unije za suradnju u kaznenom pravosuđu (Eurojust) i nadležnih tijela u trećoj zemlji od početka primjene Uredbe o Eurojustu 12. prosinca 2019. Kako bi međunarodna pravosudna suradnja bila učinkovita, ključni su sporazumi o suradnji s trećim zemljama. 
Tim će se sporazumom poboljšati suradnja s armenskim tijelima uključenima u istragu i u kazneni progon teških kaznenih djela. 
Posebno je važno da je to moguće samo u slučaju da sporazumi podliježu strogim zaštitnim mjerama u pogledu zaštite podataka, privatnosti i temeljnih prava. 
[bookmark: _GoBack]U slučaju ovog Sporazuma jasno je da su ispunjeni svi uvjeti i da su uspostavljene potrebne zaštitne mjere. To će se kontinuirano pratiti nakon što ovaj Sporazum stupi na snagu, a moguća kršenja sporazuma u konačnici bi mogla dovesti do prekida suradnje. Pozdravljamo taj važan korak u suradnji između Europske unije i Republike Armenije.

